**Kære skolelærer**

Nu har din klasse mulighed for at deltage i Forskningens Døgns Skoleprogram på dit lokale bibliotek i perioden fra den 24. april – 24. maj 2019   
Sidste år deltog over 11.000 skoleelever i undervisningsforløbet ”OM AL TID”. Vi gentager succesen i år med temaet **TÆT PÅ LYD** og helt nyt materiale. Igen i år kan dine elever være aktive og undersøgende, når de skal arbejde praktisk med lyd – og med samme tilgang som forskerne.

Kort om forløbet  
  
Hvad?   
Et gratis undersøgende naturvidenskabeligt undervisningsforløb for mellemtrinnet (4.-6. klassetrin).  
  
Hvor?Dit lokale bibliotek.   
  
Hvornår?   
24. april – 24. maj 2019.  
  
Hvor lang tid tager det?   
Forløbet varer 2 timer på biblioteket og kræver ingen forberedelse. Efter deltagelse i skoleprogrammet er det muligt at deltage i en klassekonkurrence, hvor børnene skal producere lydoptagelser, der indgår i ægte forskning på Københavns Universitet.  
  
Kræver det forberedelse?   
I løbet af de to timer kommer alle elever igennem tre stationer med aktiviteter, hvor de i små grupper arbejder med lyd på mange måder. Hands-on aktiviteterne med instruktioner er stillet klar og lige til at gå til, når I ankommer. Deltagelse i forløbet kræver ingen forberedelse.

På <https://biblo.dk/lyd-laerer> kan du se en kort video sammen med klassen  
  
Hvem?  
Bag forløbet står Københavns Universitet, Forskningens Døgn v. Styrelsen for Forskning og Uddannelses og biblo.dk.

***Tilmelding***

Vi udbyder forløbet på Ebeltoft Bibliotek, Hornslet Bibliotek, Kolind Bibliotek og Rønde Bibliotek. Efter først-til-mølle-princippet.   
Tilmelding skal ske til Syddjurs Bibliotek via <https://skolenivirkeligheden.dk/syddjurs/tilbud/kultur-samfund/forskningens-dgn-for-mellemtrinnet> senest 5. april 2019. Så kan I få transporten dækket: læs mere på ovennævnte hjemmeside - under fanen Transport ude til venstre.  
  
(Fortsættes …)

Nu kan din klasse komme helt tæt på lyden!

I Forskningens Døgns Skoleprogram skal eleverne arbejde og tænke som en forsker, der undersøger og leder efter svar på spørgsmål. I år handler Skoleprogrammet om begrebet lyd.   
Københavns Universitet og Biblo har været vidt omkring for at samle et skoleprogram til 4.-6.klassetrin med en masse spændende aktiviteter om lyd.Skoleprogrammet **TÆT PÅ LYD** finder sted på folkebibliotekerne. Klasserne kan booke et forløb på deres bibliotek og hele forløbet er klart til klassen, når I ankommer på biblioteket. **Det tager to timer** og **bagefter kan eleverne vælge at deltage i den store klassekonkurrence**, hvor eleverne indsamler data til et rigtigt lydforskningsprojekt på Københavns Universitet. De kan vinde deltagelse i den fede finaleevent på DOKK1 i Aarhus.I skoleprogrammet er det eleverne selv, der undersøger lyd på forskellige måder. Aktiviteterne giver dem mulighed for at gøre sig sanselige og faglige erfaringer gennem forskellige hands-on aktiviteter, der introducerer begreber som kommunikation, vibrationer, støj og lydhastighed.

En rigtig forsker er nysgerrig. En rigtig forsker undrer sig, stiller spørgsmål og forsøger konstant at finde svar. I årets skoleprogram skal eleverne derfor arbejde med lyd som en forsker ville gøre det. De skal både undersøge hvordan lyd bevæger sig, hvad lyd gør ved os og hvordan vi kan omsætte lyde til noget, vi kan se. Det hele sker i et spændende forløb på biblioteket, hvor eleverne kommer helt tæt på lyd!

Læs mere og se videoen om forløbet på <https://biblo.dk/lyd-laerer>

De bedste hilsner på børnebibliotekarernes vegne,  
Børnebibliotekar Kis Walther  
Syddjurs Bibliotek

Direkte +45 24916926  
Mobil +45 24916926  
[kiwa@syddjurs.dk](mailto:kiwa@syddjurs.dk)  
Rønde Bibliotek +45 8753 5160

cid:image002.png@01D20DCF.5EFA9EC0